≥ samsung b270r - Tv-decoders en Schotelantennes - Marktplaats.nl
Samsung digital cable receiver dcb-b270r te koop met scart Foto’s: Onnie in hospitaal ná brand by skool | Maroela Media
ŉ Onderwyseres moes Maandag na ŉ nabygeleë hospitaal vervoer word nadat ŉ brand by Erasmia Primary School in Centurion uitgebreek het.
Russel Meiring, woordvoerder van ER24, het gesê toe hul paramedici by die toneel opdaag, het die provinsiale brandweer reeds die brand geblus.
“Paramedici het die juffrou, vermoedelik in haar 40’s, ondersoek en gevind dat sy ligte rookinaseming opgedoen het. Sy is op die toneel behandel en na ŉ nabygeleë hospitaal vervoer vir verdere behandeling,” het Meiring gesê.
Volgens Meiring was daar gelukkig geen leerders by die skool ten tyde van die voorval nie.
Die Laudium-rampbestuurseenheid het op Facebook laat hoor net die mediasentrum van die skool het glo gebrand, maar ŉ amptelike beraming van die skade is nog nie bekendgemaak nie. Die oorsaak van die brand is in dié stadium ook nog nie bekend nie.
ŉ Woordvoerder vir die Gautengse departement van onderwys kon nie onmiddellik vir kommentaar bereik word nie.